Document ID: 32006L0020

KOMISJONI DIREKTIIV 2006/20/EÜ,
17. veebruar 2006,
millega muudetakse tehnika arenguga kohandamiseks nõukogu direktiivi 70/221/EMÜ (mootorsõidukite ja nende haagiste vedelkütusepaakide ja tagumiste allasõidutõkete kohta)
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. veebruari 1970. aasta direktiivi 70/156/EMÜ liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta, (1) eriti selle artikli 13 lõike 2 teist taanet,
võttes arvesse nõukogu 20. märtsi 1970. aasta direktiivi 70/221/EMÜ liikmesriikide mootorsõidukite ja nende haagiste vedelkütusepaakide ja tagumiste allasõidutõketega seotud õigusaktide ühtlustamise kohta, (2) eriti selle artiklit 3,
ning arvestades järgmist:
(1)
Direktiiv 70/221/EMÜ on üks direktiivi 70/156/EMÜ sätestatud ühenduse tüübikinnitusmenetlust käsitlevatest üksikdirektiividest. Seega kohaldatakse direktiivi 70/221/EMÜ suhtes direktiivi 70/156/EMÜ sõidukite süsteeme, osi ja eraldi seadmestikke käsitlevaid sätteid.
(2)
Kaitsetaseme tõstmiseks tuleks tagumistelt allasõidutõketelt nõuda kõrgemat vastupanujõu taset ning arvesse tuleks võtta õhkvedrustust kasutavaid sõidukeid.
(3)
Pidades silmas tehnika arengut ja sõidukikasutuse osas tehtud edusamme sõidukite platvormtõstukite sisseehitamisel, on asjakohane, et platvormtõstukeid võetakse arvesse tagumiste allasõidutõkete sisseehitamisel.
(4)
Seepärast tuleks direktiivi 70/221/EMÜ vastavalt muuta.
(5)
Käesoleva direktiiviga ettenähtud meetmed on kooskõlas tehnika arengule kohandamise komitee arvamusega, mis on asutatud direktiivi 70/156/EMÜ artikli 13 lõike 1 alusel,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 70/221/EMÜ II lisa muudetakse vastavalt käesoleva direktiivi lisale.
Artikkel 2
1. Alates 11. september 2007, kui direktiiviga 70/221/EMÜ (muudetud käesoleva direktiiviga) ettenähtud nõuded ei ole täidetud, võib liikmesriik tagumise allasõidutõkkega seotud põhjustel:
a)
keelduda EÜ tüübikinnituse või siseriikliku tüübikinnituse andmisest teatavale sõidukitüübile;
b)
keelduda EÜ tüübikinnituse või siseriikliku tüübikinnituse andmisest tagumisele allasõidutõkkele kui eraldi seadmestikule.
2. Alates 11. märts 2010, kui direktiiviga 70/221/EMÜ (muudetud käesoleva direktiiviga) ettenähtud nõuded ei ole täidetud, võib liikmesriik tagumise allasõidutõkkega seotud põhjustel:
a)
keelduda uute sõidukite registreerimisest või keelata nende müügi või kasutuselevõtmise;
b)
keelata tagumise allasõidutõkke kui eraldi seadmestiku müügi või kasutuselevõtmise.
Artikkel 3
1. Hiljemalt 11. märts 2007 võtavad liikmesriigid vastu ja avaldavad käesoleva direktiivi järgimiseks vajalikud õigusnormid. Nad edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile.
Nad kohaldavad kõnealuseid norme alates 11. märts 2007.
Kui liikmesriigid need õigusnormid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi määravad liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
Artikkel 4
Käesolev direktiiv jõustub Euroopa Liidu Teataja avaldamisele järgneval päeval.
Artikkel 5
Käesolev direktiiv on adresseeritud liikmesriikidele.
Brüssel, 17. veebruar 2006

Labels: 7
8